13. ΠΡΟΕΔΡΙΚΟ ΔΙΑΤΑΓΜΑ υπ’ αριθ.91 της 26/30 Απρ.1996 (ΦΕΚ Α 74) Παράταση της προθεσμίας του άρθρ.20 παρ.1 του Νόμ. 1091/1980 «περί διοικήσεως και διαχειρίσεως των Βακουφίων της Μουσουλμανικής Μειονότητος εις την Δυτική Θράκη και των περιουσιών αυτών». Έχοντας υπόψη: α)Τις διατάξεις του άρθρ.9 του Νομ.1091/1980 «περί διοικήσεως και διαχειρίσεως των Βακουφίων της Μουσουλμανικής Μειονότητος εις την Δυτικήν Θράκην και περιουσιών αυτών» (Α΄267). β)Τις διατάξεις του άρθρ.4 παρ.10 του Νομ. 2240/1994 «Συμπλήρωση διατάξεων για την Νομαρχιακή Αυτοδιοίκηση και άλλες διατάξεις» (Α΄153). γ)Τις διατάξεις του Προεδρικού Διατάγματος υπ’ αριθ.254/1990 (Α΄105). δ)Το άρθρ.29Α του Νομ.1558/1985 (137 Α) το οποίο προσετέθη με το άρθρ.27 του Νομ.2081/1992 (154 Α). ε)Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού. στ)Την υπ’ αριθ.152/1996 γνωμοδότηση του Συμβουλίου της Επικρατείας, μετά από πρόταση των Υπουργών Εξωτερικών, Εσωτερικών, Δημόσιας Διοίκησης και Αποκέντρωσης, Οικονομικών και Εθνικής Παιδείας και Θρησκευμάτων, αποφασίζουμε: Άρθρο.1.-Η προθεσμία που ορίζεται στην παρ.1 του άρθρ.20 του Νομ.1091/1980 παρατείνεται από τη λήξη της και για 3 έτη από τη δημοσίευση του παρόντος διατάγματος. 2.Στην έννοια της παράτασης της προθεσμίας κατά την προηγούμενη παράγραφο περιλαμβάνεται και η άρση κάθε συνέπειας που έχει επέλθει από την άπρακτη παρέλευση της αρχικής προθεσμίας που παρατείνεται με το παρόν διάταγμα. Άρθρ.2.-Η ισχύς των διατάξεων του άρθρ.5 του Νόμ.1091/1980 αρχίζει από την εκπνοή της προθεσμίας του προηγουμένου άρθρου, δηλαδή από της παρελεύσεως τριετίας από την δημοσίευση του παρόντος διατάγματος. Άρθρ.3.-Για την ευρυθμότερη λειτουργία των Βακουφίων κατά την ως άνω τριετή προθεσμία, ο Γενικός Γραμματεύς της Περιφερείας, όπου τούτο είναι αναγκαίο, συνιστά Διαχειριστικές Επιτροπές Μουσουλμανικής Περιουσίας ή διορίζει τυχόν ελλείποντα μέλη αυτών, κατόπιν γνωμοδοτήσεως του αρμοδίου Μουφτή. Σελ.66,04(β) Τεύχος 1246-Σελ.62 Άρθρ.4.-Εις τον Γενικό Γραμματέα της Περιφερείας Ανατολικής Μακεδονίας - Θράκης περιέρχονται οι αρμοδιότητες των Νομαρχών: α)Βάσει του Νομ.1091/1980 «περί διοικήσεως και διαχειρίσεως των Βακουφίων της μουσουλμανικής Μειονότητος εις την Δυτικήν Θράκην και των περιουσιών αυτών» (Α΄267), βάσει των Προεδρικών Διαταγμάτων 1/1991 «Εκλογές για την ανάδειξη μελών διαχειριστικών επιτροπών Βακουφίων και ρύθμιση συναφών θεμάτων» (Α΄1) και 18/1982 «Απογραφή βακουφικών περιουσιών της μουσουλμανικής μειονότητος της Δ. Θράκης (Α΄3), και β) γενικώς επί οιουδήποτε θέματος το οποίο αφορά στην διαχείριση και την αξιοποίηση των Βακουφίων και των περιουσιών αυτών. 3.Α.ζ.13 Μουσουλμανικές Κονότητες 